
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre
privind mandatarea reprezentanților Municipiului Timișoara în Adunarea Generală a Acționarilor Companiei Locale de Termoficare COLTERM S.A. Timișoara pentru aprobarea situațiilor financiare întocmite la data de 31.12.2021
Sectiunea a 2 - a 
Motivul emiterii proiectului de hotărâre
Administratorul judiciar al Comapaniei Locale de Termoficare COLTERM S.A.- Consorțiul Alfa & Quantum Consulting S.P.R.L., Maestro S.P.R.L. și Insolvein S.P.R.L. solicită prin adresa înregistrată cu nr. SC2022-028133/10.11.2022 mandatarea reprezentanților Municipiului Timișoara în AGA COLTERM S.A. pentru aprobarea situațiilor financiare întocmite la data de 31.12.2021.
Prin adresa nr. SC2023-774/11.01.2023 Consorțiul Alfa & Quantum Consulting S.P.R.L., Maestro S.P.R.L. și Insolvein S.P.R.L. solicită reconvocarea Adunării Generale a Acționarilor pentru aprobarea situațiilor financiare întocmite la data de 31.12.2021.
Menționăm faptul că pentru aprobarea situațiilor financiare de către Adunarea Generală a Acționarilor Companiei Locale de Termoficare COLTERM S.A. Timișoara, Municipiul Timișoara, în calitate de acționar unic, a solicitat avizul prealabil al administratorului judiciar, în conformitate cu prevederile  art. 5 pct. 66 din Legea nr. 85/2014 privind procedurile de prevenire a insolvenței și de insolvență, însă am primit răspuns că acest aviz se acordă după aprobarea situațiilor financiare de către acționarul unic- Municipiul Timișoara (SC2023-001082/16.01.2023).
Articolul 5, punctul 66, din  Legea nr. 85/2014 prevede următoarele: supravegherea exercitată de administratorul judiciar, în condiţiile în care nu s-a ridicat dreptul de administrare al debitorului, constă în analiza permanentă a activităţii acestuia, avizarea prealabilă atât a măsurilor care implică patrimonial debitorul, cât şi a celor menite să conducă la restructurarea/ reorganizarea acestuia şi urmărirea operaţiunilor efectuate în baza avizului prealabil. Avizarea se efectuează având la bază o raportare întocmită de către administratorul special, care menţionează şi faptul că au fost verificate şi că sunt îndeplinite condiţiile privind realitatea şi oportunitatea operaţiunilor juridice supuse avizării. Supravegherea operaţiunilor de gestionare a patrimoniului debitorului se face prin avizul prealabil acordat cel puţin cu privire la următoarele operaţiuni:
a)plăţile, atât prin contul bancar, cât şi prin casierie; aceasta se poate realiza fie prin avizarea fiecărei plăţi, fie prin instrucţiuni generale cu privire la efectuarea plăţilor;
b)încheierea contractelor în perioada de observaţie şi în perioada de reorganizare;
c)operaţiunile juridice în litigiile în care este implicat debitorul, avizarea măsurilor propuse privind recuperarea creanţelor;
d)operaţiunile care implică diminuarea patrimoniului, precum casări, reevaluări etc.;
e)tranzacţiile propuse de către debitor;
f)situaţiile financiare şi raportul de activitate ataşat acestora;
g)măsurile de restructurare sau modificările contractului colectiv de muncă;
h)mandatele pentru adunările şi comitetele creditorilor ale societăţilor aflate în insolvenţă la care societatea debitoare deţine calitatea de creditor, precum şi în adunările generale ale acţionarilor la societăţile la care debitorul deţine participaţii;
i)înstrăinarea de active imobilizate din patrimoniul societăţii la care debitorul deţine participaţii sau grevarea de sarcini ale acestora - este necesară, pe lângă avizul administratorului judiciar, şi parcurgerea procedurii prevăzute la art. 87 alin. (2) şi (3).
Decizia de continuare a activității implică cel puțin următorele:
1. Finalizarea inventarierii elementelor de natura activelor, datoriilor și capitalurilor proprii, precum și certificarea acestor operațiuni de către un auditor certificat și independent, astfel încât să reiasă situația economică reală a Companiei,
2. Existența unui plan de reorganizare conform Legii nr. 85/2014.
Potrivit Legii concurenței nr. 21/1996 modalitatea de soluționare a eșecurilor de piață, prin compensarea parțială a acestora, poate îmbrăca forma ajutoarelor de stat. În acest sens, intervenția statului prin acordarea unor avantaje cuantificabile financiar întreprinderilor, trebuie să fie stabilită prin studii și analize de oportunitate derulate înainte de instituirea efectivă a facilităților. Astfel, se poate stabili oportunitatea acordării ajutoarelor de stat, cuantumul acestora, precum și modalitatea concretă sau instrumentul cel mai potrivit de acordare.
Precizăm faptul că administrația locală are obligația de a conduce politica fiscal-bugetară în mod prudent și de a gestiona resursele și obligațiile bugetare, precum și riscurile fiscale de o manieră care să asigure sustenabilitatea poziției fiscale pe termen mediu și lung.
Potrivit art. 2, alin. (2) din Hotărârea Consiliului Local al Municipiului Timișoara nr. 444/23.11/2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul hotărârile adunării generale ale acționarilor vor fi precedate de hotărâri ale consiliului local prin care se acordă mandat pentru exprimarea poziției acționarului cu privire la punctele de pe ordinea de zi ce urmează a fi aprobate de adunarea generală a acționarilor.
Convocarea și desfășurarea adunării generale a acționarilor se întemeiază pe prevederile art. 121 și 125 din Legea nr. 31/1990 privind societățile, republicată, astfel acționarii reprezentând întreg capitalul social vor putea, dacă nici unul dintre ei nu se opune, să țină o adunare generală și să ia orice hotărâre de competența adunării, fără respectarea formalităților cerute pentru convocarea ei.
Acționarii pot participa și vota în adunarea generală prin reprezentare, în baza unei împuterniciri acordate pentru respectiva adunare generală.
În concluzie, apreciem oprtună întocmirea unui proiectul de hotărâre privind mandatarea reprezentanților Municipiului Timișoara în Adunarea Generală a Acționarilor Companiei Locale de Termoficare COLTERM S.A. Timișoara pentru aprobarea situațiilor financiare întocmite la data de 31.12.2021, îndeplinește condițiile pentru a fi supus dezbaterii și adoptării unei hotărâri în consecință.




      Primar,							  Administrator public,    
 Dominic Fritz				 		                 Matei Creiveanu

					
								
					

 Director Economic,
   Steliana Stanciu

